**Troyal Garth Brooks** (\* 7. február 1962), známy skôr ako **Garth Brooks**, je americký country spevák. Jeho eponymný debutový album vyšiel v roku 1989. V hudobnom rebríčku country nahrávok sa dostal na druhé miesto, v globálnom rebríčku amerických albumov, Billboard 200, bol trinásty. Rockové prvky, ktoré Brooks implementoval do svojich nahrávok a koncertných vystúpení country music mu rozšírili publikum natoľko, že si v krajine získal obrovskú popularitu. Jeho progresívny prístup pri nahrávaní albumov a singlov spôsobil, že nebodovali len v rebríčkoch hudobnej scény country, ale aj v hlavnom prúde pop music.

Brooks lámal v 90. rokoch rekordy predajov hudobných nosičov, ako aj návštevnosti koncertných vystúpení. Predajnosť jeho produkcie aj naďalej úspešne pokračovala a podľa výsledkov prieskumov amerického trhu v systéme Nielsen Soundscan, do mája 2013 bol predaj jeho albumov na úrovni takmer 69 miliónov nosičov. Brooks je od roku 1991 na vrchole najlepšie predávaných umelcov USA. Pred ním je iba kapela, pochádzajúca zo Spoejého kráľovstva, The Beatles. Garth Brooks podľa RIAA svojim predajom 135 miliónov nosičov o pol milióna prekonal aj Elvisa Presleyho. Brooks má vďaka celkovému predaju 150 miliónov nosičov, významné postavenie aj medzi najpredávanejšími hudobnými umelcami sveta.

Od roku 1989 Brooks vydal 20 hudobných nosičov: 10 štúdiových albumov, 1 koncertný album, 3 kompilačné albumy, 3 vianočné albumy a 3 box sety a k nim vyšlo 77 singlov. Šesť jeho albumov sa stalo v Spojených štátoch diamantovými: *Garth Brooks* (10× platina), *No Fences* (17× platina), *Ropin' the Wind* (14× platina), *The Hits* (10× platina), *Sevens* (10× platina) a *Double Live* (21× platina). Garth Brooks získal počas svojej kariéry niekoľko ocenení: dve ceny Grammy, 17 American Music Awards (vrátane ceny pre „umelca 90. rokov") a cenu RIAA za najlepšie predávaného sólového umelca storočia v Spojených štátoch.

Diskografia
-----------

Štúdiové albumy
* 1989: *Garth Brooks*
* 1990: *No Fences*
* 1991: *Ropin' the Wind*
* 1992: *The Chase*
* 1993: *In Pieces*
* 1995: *Fresh Horses*
* 1997: *Sevens*
* 1999: *Garth Brooks in.... The Life of Chris Gaines*
* 2001: *Scarecrow*
* 2005: *The Lost Sessions*
* 2014: *Man Against Machine*
* 2016: *Gunslinger*

Kompilačné, koncertné albumy a box sety
* 1994: *The Garth Brooks Collection*
* 1994: *The Hits*
* 1998: *Double Live*
* 2007: *The Ultimate Hits*
* 2013: *Blame It All on My Roots: Five Decades of Influences*

Referencie
----------

1. ↑  JOHNSON, Kevin C.. Country music may survive A.G. (After Garth). *St. Louis Post-Dispatch*, 2000-11-11. Dostupné online [cit. 2007-04-03].
2. ↑  Paul Grein. Week Ending May 19, 2013. Albums: Strait Ties McCartney. *Chart Watch* (Yahoo), May 22, 2013. Dostupné online.
3. ↑   *The Nielsen Company & Billboard's 2011 Music Industry Report* [online]. Business Wire, January 5, 2012, [cit. 2012-01-07]. Dostupné online.
4. ↑   *RIAA Top Selling Artists (Albums)* [online]. RIAA, [cit. 2015-01-13]. Dostupné online.
5. ↑   *Ireland gives Garth Brooks perfect 52nd birthday present with news he's sold out five dates at Croke park* [online].. Dostupné online.
6. ↑  RIAA Gold and Platinum Search for albums by Garth Brooks June 2, 2008

Autoritné údaje: * BnF: 13934988f
* GND: 11914008X
* ISNI: 0000 0000 8152 7349
* LCCN: n91070430
* NK ČR: xx0118143
* VIAF: 72197482
* WorldCat: lccn-n91070430